અશ્વિને પ્રીતિ ઝિંટાની ટીમ પંજાબને કહ્યું 'બાય બાય', દિલ્હી કેપિટલ્સ માટે રમશે
સ્પિનર આર. અશ્વિને આઈપીએલ ૨૦૨૦માં નવી ટીમ તરફથી રમતો જોવા મળશે. અશ્વિન કિંગ્સ ઈલેવન પંજાબનું કેપ્ટન પદ અને ટીમ છોડીને આગામી સિઝનમાં નવી ટીમ સાથે જોડાશે. આર. અશ્વિન આઈપીએલ ટીમ દિલ્હી કેપિટલ્સ માટે રમશે. જેનો કેપ્ટન શ્રેયસ ઐયર છે. જણાવી દઈએ કે, અશ્વિનને ૨૦૧૮માં કિંગ્સ ઈલેવન પંજાબે ૭.૬ કરોડમાં ખરીદ્યો હતો. અશ્વિનને કેપ્ટન પદ પણ આપવામાં આવ્યું હતું. પણ ૨૦૧૮ અને ૨૦૧૯ની સિઝનમાં પંજાબ પ્લેઓફ પહેલાં જ બહાર થઈ ગઈ હતી.
દિલ્હીની વાત કરીએ તો વર્ષ ૨૦૧૨ બાદ પહેલીવાર આઈપીએલના પ્લેઓફમાં પહોંચી હતી. પણ ક્વોલિફાયર મેચમાં તેને ચેન્નાઈ સુપર કિંગ્સે હરાવી દીધી હતી. દિલ્હી કેપિટલ્સ માટે આર અશ્વિન મહત્વપુર્ણ સાબિત થશે, કેમ કે ટીમની પાસે લેગ સ્પિનર અમિત મિશ્રા સિવાય અન્ય કોઈ અનુભવી સ્પિનર નથી.
દિલ્હી કેપિટલ્સે આર અશ્વિનને કિંગ્સ ઈલેવન પંજાબ પાસેથી ટ્રેડ કર્યો છે. ભારતીય ક્રિકેટ કંટ્રોલ બોર્ડે શુક્રવારે એક નિવેદન જાહેર કરીને આ વાતની જાણકારી આપી હતી. બીસીસીઆઈએ કહ્યું કે, ઓફ સ્પિનર અશ્વિન આઈપીએલ-૨૦૨૦માં દિલ્હી કેપિટલ્સ તરફથી રમશે.
પિતાના કંગના સાથેના સંબંધો પર સૂરજ પંચોલી બોલ્યોઃ જે થયું તે થવા જેવું નહોતું
(જી.એન.એસ)મુંબઈ,તા.૮
કંગના રનૌત તથા આદિત્ય પંચોલીના સંબંધો જગજાહેર છે. હાલમાં જ આદિત્યના દીકરા સૂરજ પંચોલીએ પિતા તથા કંગના વચ્ચેના સંબંધો પર વાત કરી હતી. જોકે, તે માતા-પિતાની વચ્ચે થયેલા વિખવાદને કારણે ઘણો દુઃખી હતો. હાલમાં સૂરજ પોતાની ફિલ્મ 'સેટેલાઈટ શંકર'ના પ્રમોશનમાં વ્યસ્ત છે.